Eers het sy Maandagaand die Tory-koukus toegespreek en dié in meerderheid agter haar laat inval; eergister het sy die kabinet geswaai.
Die meningsverskil gaan oor ’n wesenlike saak, naamlik welke bande Brittanje ná Brexit met die Europese Unie (EU) moet behou.
Hulle meen dat Brittanje sy soewereiniteit prysgee, iets wat geen land in die geglobaliseerde wêreld in elk geval kan handhaaf nie. Volgens hulle kan geen land nog maak asof hy ’n geïsoleerde eiland daar doer ver in die oseaan is nie.
Weliswaar is nie almal wat hulle agter haar geskaar het prinsipieel van die korrektheid en wenslikheid van haar “sagte” Brexit-koers oortuig nie.
Aan die ander kant van die Engelse Kanaal het die EU-leiers ook ingesien dat hulle hulle buigsamer in hul omgang met die Britte moet opstel.